**PRIČA U PREDŠKOLSKOJ DOBI**

Priče i bajke u predškolskoj dobi važan su i nezaobilazan segment u odrastanju djeteta. Dijete uz doživljaj djela razvija koncentracije pažnje, pamćenje, govorne vještine; prepoznaje i razumije vlastite i tuđe osjećaje i stanja, uvažava, suosjeća i prihvaća socijalne i moralne norme, razumije socijalne odnose u ulogama.

Pripremila sam priču: „**GOSPOĐICA NEĆU**“ koja uz gore navedene kompetencije ima za cilj bogaćenje socijalnih kompetencija (*pozitivni oblici ponašanja, pojam o sebi, pozitivna slika o sebi).*

Link napriču: <https://youtu.be/0rd5E97p2x0>

**DODATNE AKTIVNOSTI:**

Djeca mogu svoj doživljaj priče izraziti likovnim izričajem za što su vam potrebni sljedeći materijali:

* Karton
* Papir u boji
* Škare
* Špaga ili ukrasna vrpca
* Ljepilo ili klamerica
* Za ukras: naljepnice, bojice, šljokice i slični predmeti za ukrašavanje slikovnice.



## Upute:

1. Izrežite karton veličine A4 papira, ako nemate karton može i samo papir.
2. Zalijepite na njega odabranu boju papira ili ukrasnog papira.
3. Posložite nekoliko papira (prema potrebi djeteta).
4. Stavite ih između kartonskih korica slikovnice.
5. Napravite škarama ili klamericom rupe (kroz sve papire i korice), kroz njih provucite špagu ili ukrasnu traku i zavežite je.
6. Slikovnica je spremna za ukrašavanje i osmišljavanja priče.



Savjeti:

* Na taj način možete izraditi dnevnik aktivnosti kod kuće koji će djeca nakon završetka boravka kod kuće donijeti u vrtić i podijeliti sa svojim prijateljima i odgojiteljima te na taj način jačati socijalne kompetencije.
* U dnevnik uz dječje likovne radove možete staviti i pokoju fotografiju aktivnosti.
* Potičite djecu na samostalnost i kreativno promišljanje i izražavanje i uvažavajte (nemojte ismijavati) dječje ideje. Svaka ideja je posebna, bez obzira na njezinu jednostavnost ili pak, kompleksnost.
* Na kraju osmislite naslov knjige i potpis autora.

RADNI LISTOVI ZA DJECU 3-7 GODINA

<http://www.maligenijalci.com/wp-content/uploads/bsk-pdf-manager/161_SVI_RADNI_LISTOVI_ZA_DJECU_OD_3_GODINE.PDF>

AKTIVNOSTI PRIPREMILA:

Đurđa Hižman, odgojitelj mentor